PATVIRTINTA

 Šilutės rajono lopšelio-darželio „Gintarėlis“

 2022 m. vasario 25 d. direktoriaus

 įsakymu Nr. V1-10

ŠILUTĖS LOPŠELIO-DARŽELIO ,,GINTARĖLIS“ UGDYTINIŲ NEMOKAMO MAITINIMO ORGANIZAVIMO EKSTREMALIOSIOS SITUACIJOS, EKSTREMALIOJO ĮVYKIO IR (AR) KARANTINO METU TVARKOS APRAŠAS

I. BENDRIEJI PRINCIPAI

1. Mokinių nemokamo maitinimo organizavimo ekstremaliosios situacijos, ekstremaliojo įvykio ir (ar) karantino (toliau – Ekstremalios situacijos) metu tvarkos aprašas (toliau – Tvarkos aprašas) reglamentuoja priešmokyklinio ugdymo grupių ugdytinių nemokamo maitinimo organizavimą Šilutės lopšelyje-darželyje ,,Gintarėlis“ (toliau – Lopšelis-darželis). Tvarkos aprašas yra pagalbinė priemonė, skirta priešmokyklinio ugdymo grupių ugdytinių nemokamo maitinimo Ekstremaliosios situacijos organizavimo tvarkai nustatyti Lopšelyje-darželyje, atsižvelgiant į Šilutės rajono savivaldybės teisinius aktus, Lopšelio-darželio galimybes ir ugdytinių poreikius.

2. Tvarkos aprašas parengtas vadovaujantis;

2. 1. Lietuvos Respublikos sveikatos apsaugos ministro 2011 m. lapkričio 11 d. įsakymu Nr. V-964 patvirtintas ,,Vaikų maitinimo organizavimo tvarkos aprašas“;

2. 2. Lietuvos Respublikos socialinės apsaugos ir darbo ministerijos, Lietuvos Respublikos švietimo, mokslo ir sporto ministerijos bei kitų kompetetingų įstaigų galiojančiais teisės aktais, metodinėmis rekomendacijomis;

2. 3. Mokinių nemokamo maitinimo organizavimo Ekstremaliosios situacijos metodinėmis rekomendacijomis, priimtomis Lietuvos Respublikos Socialinės apsaugos ir darbo ministerijos 2020 m. rugpjūčio 19 d. Nr. (1.1.11E-02) SD-4332.

3. Tvarkos apraše vartojamos sąvokos suprantamos taip, kaip jos apibrėžtos Lietuvos Respublikos socialinės paramos mokiniams įstatyme, Lietuvos Respublikos švietimo įstatyme bei kituose Lietuvos Respublikos teisės aktuose:

 3.1. valgiaraštis – patiekalų ir dienos maisto produktų sąrašas;

 3.2. maisto davinys – lengvai paruošiami arba paruošti vartoti maisto produktai ar patiekalai, kurie išduodami tam tikram laikotarpiui pagal sveikatos apsaugos ministro nustatytas vidutines rekomenduojamas paros normas ir yra supakuoti, kad būtų galima saugiai nešti, vežti ar kitaip transportuoti. Siekiant užtikrinti, kad maisto davinys atitiktų nustatytas vidutines rekomenduojamas paros normas, reikėtų vadovautis Lietuvos Respublikos sveikatos apsaugos ministro 2010 m. spalio 4 d. įsakymu Nr. V-877 „Dėl Pusryčių, pietų ir pavakarių patiekalų gamybai reikalingų produktų rinkinių sąrašo pagal mokinių amžiaus grupes patvirtinimo“.

4.Ugdytinių nemokamam maitinimui, skirtiems produktams įsigyti vienai dienai vienam ugdytiniui dydį nustato Šilutės rajono savivaldybės administracijos direktorius įsakymu.

5. Pagal Lietuvos Respublikos vietos savivaldos įstatymą, nemokamo maitinimo paslaugų organizavimas Lopšelyje-darželyje, įgyvendinančiame ugdymą pagal ikimokyklinio, priešmokyklinio ugdymo programas, yra priskirtoji savivaldybių funkcija. Viešojo pirkimo būdu perkami tik maisto produktai, reikalingi maitinimui organizuoti, nes maistas gaminamas pačioje įstaigoje.

6. Pirkimo sutartyse su maisto produktų tiekėjais numatomos maisto produktų tiekimo sąlygos Ekstremaliosios situacijos atveju.

7. Lopšelio-darželio atsakingų darbuotojų, kurie organizuoja nemokamą maitinimą, pareigybių aprašymuose įrašomos funkcijos, susijusios su mokinių nemokamo maitinimo organizavimu Ekstremaliosios situacijos metu.

8. Informaciją apie mokinių nemokamo maitinimo Ekstremaliosios situacijos metu sąlygos skelbiamos interneto svetainėje.

II. MOKINIŲ NEMOKAMO MAITINIMO ORGANIZAVIMO EKSTREMALIOSIOS SITUACIJOS, EKSTREMALIOJO ĮVYKIO IR (AR) KARANTINO METU PROCESAS

9. Ekstremaliosios situacijos metu, sustabdžius ugdymo organizavimo procesą Lopšelyje-darželyje (Lietuvos Respublikos Vyriausybės 2020 m. lapkričio 4 d. nutarimu Nr. 1226 „Dėl karantino Lietuvos Respublikos teritorijoje paskelbimo“ rekomendavus ikimokyklinio, priešmokyklinio ugdymo programose dalyvauti tik tiems vaikams, kurių tėvai (globėjai) neturi galimybių dirbti nuotoliniu būdu) vaikams neteikiama ir maitinimo paslauga (jei tai daryti draudžia Lietuvos Respublikos Vyriausybės nutarimai, Lietuvos Respublikos sveikatos apsaugos ministro įsakymai ar Valstybės lygio ekstremaliosios situacijos valstybės operacijų vadovo sprendimai).

10. Ugdytinių nemokamo maitinimo organizavimą Ekstremaliosios situacijos metu koordinuoja, mokinių nemokamą maitinimą administruojančios, Šilutės rajono savivaldybės administracijos Socialinės paramos skyrius. Šio skyriaus darbuotojas, atsakingas už nemokamo maitinimo organizavimą glaudžiai bendradarbiauja su Lopšelio-darželio darbuotojais, atsakingais už nemokamo maitinimo Lopšelyje-darželyje organizavimą Ekstremaliosios situacijos metu, ir teikia jiems visokeriopą pagalbą.

11. Lopšelio-darželio maitinimo organizatoriaus, raštvedžio bei priešmokyklinio ugdymo grupių mokytojų, atsakingų už nemokamo maitinimo mokykloje organizavimą Ekstremaliosios situacijos metu funkcijos:

1) raštvedys peržiūri ir patikslina ugdytinių, kuriems paskirtas nemokamas maitinimas Lopšelyje-darželyje, sąrašus, nurodo mokinių gyvenamąsias vietas ir kontaktinius telefono numerius. Sąrašus per ,,Kontorą“ siunčia Šilutės rajono savivaldybės administracijos Socialinės paramos skyriaus darbuotojui, atsakingam už nemokamo maitinimo organizavimą. Sąrašai suderinami;

2) priešmokyklinio ugdymo mokytojai informuoja ugdytinių, kuriems paskirtas nemokamas maitinimas, tėvus (globėjus, rūpintojus) apie maitinimo organizavimo sąlygas ekstremaliosios situacijos, ekstremaliojo įvykio ir (ar) karantino metu (pvz., galimybę gauti maisto davinį). Nemokamas maitinimas skiriamas visiems priešmokyklinio amžiaus vaikams, neatsižvelgiant į šeimos pajamas, todėl priešmokyklinio ugdymo mokytojai išsiaiškina, pasirašant prašymus (Priedas Nr. 1) dėl gavimo maisto davinio (jei ekstremaliosios situacijos, ekstremaliojo įvykio ir (ar) karantino metu maitinimas organizuojamas, išduodant maisto davinius). Parašę prašymą, gauti maisto davinį, susitaria dėl galimybės atvykti į įstaigą jų atsiimti;

3) ugdytinio tėvams (globėjams, rūpintojams) patvirtinus, kad pageidauja gauti maisto davinį (jei ekstremaliosios situacijos, ekstremaliojo įvykio ir (ar) karantino metu maitinimas organizuojamas išduodant maisto davinius), sudaromi ugdytinių, gausiančių maisto davinius, sąrašai;

4) maisto davinius sudarantys asmenys bendradarbiauja su maisto produktų tiekėjais, su visuomenės sveikatos specialistu, dirbančiu Lopšelyje-darželyje. Koordinuoja maisto davinio turinio atitiktį nustatytoms vidutinėms rekomenduojamoms paros normoms ir patvirtintą nemokamam maitinimui skiriamų lėšų sumą, aptaria maisto davinių išdavimo periodiškumą. Atsižvelgdami į Maisto veterinarijos tarnybos specialistų nurodymus ir rekomendacijas, teikia pasiūlymus Lopšelio-darželio direktoriui, Lopšelyje-darželyje dirbančiam visuomenės sveikatos specialistui dėl maisto produktų savalaikio pristatymo ir maisto davinių įvairovės;

5) priešmokyklinio amžiaus ugdytinių grupių mokytojos informuoja mokinių tėvus (globėjus, rūpintojus) apie maisto davinių išdavimo laiką ir vietą (jei ekstremaliosios situacijos, ekstremaliojo įvykio ir (ar) karantino metu maitinimas organizuojamas išduodant maisto davinius) pranešimu grupės Facebooko puslapyje ar telefonu, ar kokiu kitu būdu. Jeigu šeima neturi galimybės atsiimti maisto davinio įstaigoje, susiderinama dėl maisto davinių pristatymo į ugdytinio namus ar kitą vietą bei susitariama dėl laiko. Raštvedys koordinuoja informacijos dėl maisto davinių išdavimo skelbimą Lopšelio-darželio interneto svetainėje;

6) maitinimo organizatorius periodiškai (pasirinktinai kas dvi savaites, kas mėnesį) kartu su virtuvės darbuotojais išduoda maisto davinius. Iškilus nenumatytoms aplinkybėms, dėl ko šeima neturi galimybės atsiimti maisto davinį įstaigoje ir pranešę apie tai priešmokyklinio ugdymo mokytojai, maitinimo organizatrius su mokytoja susiderina laiką su mokinio tėvais (globėjais, rūpintojais) bei organizuoja maisto davinio pristatymą į namus ar kitą iš anksto suderintą vietą.

12. Jeigu tėvai (globėjai, rūpintojai) nustatytu laiku paskirtoje vietoje neatsiima maisto davinio, t. y. nepaimtus maisto produktus, kurių galiojimo terminai nėra pasibaigę, galima tą pačią dieną panaudoti kitų vaikų maitinimui kitomis dienomis arba atiduoti šeimoms, kurioms jie reikalingi (pvz., kai motina ar tėvas (globėjas, rūpintojas) vieni augina vaiką (vaikus), kai šeima augina tris ir daugiau vaikų ar bent vienas šeimos narys yra neįgalus ir kita).

13. Informacija apie mokinių nemokamo maitinimo sąlygas Ekstremaliosios situacijos metu (pvz., informacija apie galimybę gauti maisto davinius, nurodant, kaip vyks (vyksta) jų dalijimo (pristatymo) procesas ir kokių apsaugos reikalavimų reikia laikytis) viešinama prieinamomis informavimo priemonėmis (interneto svetainėse, per Messengerį, telefonu ir kt.), kuriomis būtų galima pasiekti ugdytinius, turinčius teisę gauti nemokamą maitinimą, ugdytinių tėvus (globėjus, rūpintojus).

14. Maisto davinius suruošiantiems ir dalijantiems asmenims rekomenduojama laikytis šių taisyklių:

1) nuolat naudoti apsaugos priemones (respiratorius, vienkartines pirštines ir dezinfekcinį skystį);

2) dalijimo metu nerekomenduojama maisto davinius dėti į atsineštus maišelius ar indus. Maisto daviniai iš anksto supakuojami ir paruošiami išsinešimui;

3) ne rečiau kaip kas 2 val. kruopščiai plauti rankas šiltu tekančiu vandeniu bei skystu muilu ir dezinfekuoti jas specialiomis rankų dezinfekcinėmis priemonėmis; dėvėti nosį ir burną dengiančias apsaugos priemones;

4) dalijimo vietoje dažniausiai liečiami paviršiai (durų rankenos, paviršiai, ant kurių dedami maisto produktai, ir t. t.) dažniau nei įprastai turi būti valomi ne tik drėgnu būdu, bet ir dezinfekcinėmis priemonėmis;

5) jeigu, maisto davinius, iš anksto suderinus su gavėjais, į namus pristatome, paliekant juos prie gavėjų durų.

6) maisto davinius dalyti tėvų (globėjų, rūpintojų), neįsileidžiant į patalpų vidų, o atiduodant paruoštus supakuotus davinius prie virtuvės laukinių durų, paskambinus ir perspėjant telefonu maitinimo organizatorių arba priešmokyklinio ugdymo mokytoją.

6) kitų taisyklių, ekstremaliosios situacijos, ekstremaliojo įvykio ar karantino metu nustatytų Lietuvos Respublikos Vyriausybės nutarimais, Lietuvos Respublikos sveikatos apsaugos ministro įsakymais ar Valstybės lygio ekstremaliosios situacijos valstybės operacijų vadovo sprendimais.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_